यह शिलालेख संस्कृत भाषा में लिखा गया है. उसके अनुसार इस लेख में आठवी शताब्दी के इन्द्रबल तथा ईशानदेव नामक शासकों का उल्लेख हुआ है. मंदिर ( Lakhneshvar Temple shivling ) के वाम भाग का शिलालेख संस्कृत भाषा में है. इसमें 44 श्लोक है. चन्द्रवंशी हैहयवंश में रत्नपुर के राजाओं का जन्म हुआ था. इनके द्वारा अनेक मंदिर, मठ और तालाब आदि निर्मित कराने का उल्लेख इस शिलालेख में है. तदनुसार रत्नदेव तृतीय की राल्हा और पद्मा नाम की दो रानियाँ थीं. राल्हा से सम्प्रद और जीजाक नामक पुत्र हुए. पद्मा से सिंहतुल्य पराक्रमी पुत्र खड्गदेव हुए जो रत्नपुर के राजा भी हुए जिसने लक्ष्मणेश्वर मंदिर ( Lakhneshvar Temple shivling ) का जीर्णोद्धार कराया.इससे पता चलता है कि मंदिर आठवीं शताब्दी तक जीर्ण हो चुका था जिसके उद्धार की आवश्यकता पड़ी. इस आधार पर कुछ विद्वान इसको छठी शताब्दी का मानते हैं.